[{"text_idx": "#000002", "text": "\u2018Disgo\u2019r Boogie Bo\u2019 a \u2018Gadawa Fi Mewn\u2019 ydy enw\u2019r ddau drac newydd gan y cerddor a dyma\u2019i gynnyrch newydd cyntaf ers yr albwm, \u20183\u2019, a ryddhawyd ar ddiwedd mis Ionawr 2020."}, {"text_idx": "#000003", "text": "Roedd Elis wedi rhyddhau ei sengl gyntaf ar label Recordiau Co\u0302sh, \u2018Cwcw\u2019, ychydig cyn rhyddhau\u2019r albwm ac wedi cael sbin gan y cyflwynydd Gideon Coe ar BBC Radio 6 Music. Roedd yr albwm hefyd wedi cael derbyniad cynnes ar o\u0302l ei ryddhau ond yna daeth y pandemig i chwalu ei gynlluniau hyrwyddo."}, {"text_idx": "#000004", "text": "Gyda hynny wrth gwrs daeth y cyfleoedd i hyrwyddo\u2019r albwm yn brin, ond gwnaeth yr artist amryddawn pob dim yn ei allu i wneud y gorau o\u2019r sefyllfa, a sicrhau fod y ddwy flynedd ddiwethaf ddim yn wastraff llwyr."}, {"text_idx": "#000005", "text": "Gyda perfformiadau rhithiol yn dod yn rhan o\u2019r \u2018normal newydd\u2019, aeth Elis a\u2019i ffrindiau ati i greu fersiynau unigryw o thema\u0302u cerddorol rhaglenni chwedlonol fel \u2018The A Team\u2019, \u2018Hotel Eddie\u2019 a \u2018Tipyn o Stad\u2019."}, {"text_idx": "#000008", "text": "Mae Elis yn gerddor sy\u2019n ymddiddori\u2019n frwd yn y broses o greu, ac i\u2019r perwyl yna, mae wedi cadw holl demos cynnar y senglau ac wedi dogfennu\u2019r broses ddatblygu\u2019r holl ffordd drwodd i\u2019r recordiad terfynol."}]